stanford-oval/wikipedia huggingface dataset:
Invincible (sarjakuva)
Hahmoja > Vastustajia

Angstrom Levy - yksi Markin pitkäaikaisimmista vihollisista. Levy yhdisti jokaisen ulottuvuuden version itsestänsä tietoisuuden, joten hän omaa kaiken mahdollisen tiedon, kaikista ulottuvuuksista. Katkeroitui Markille, koska luuli Markin aiheuttaneen onnettomuuden, joka aiheutti hänen runnotun ulkonäkönsä. Hän oikeasti aiheutti sen itse, koska keskeytti tämän tietoisuudet yhdistävän toimenpiteen. Tämä tosin myös aiheutti pienen muistinmenetyksen, jonka takia hän ajattelee Markin olevan vastuussa. Hän haluaa kostaa Markille.
Conquest - erittäin voimakas viltrumilainen. Oli Viltrumin imperiumin mukana suunnitelmassa valloittaa Maa ja muut planeetat. Mark suojelee maata, joten he taistelivat. Mark voittaa lopulta. Conquest ei tosin ole vielä kuollut. Cecil herättää hänet henkiin ja luulee kykenevänsä pitämään häntä vankina, mutta Conquest pakenee. Mark ja Conquest ottavat myöhemmin uudelleen yhteen ja Mark voittaa juuri ja juuri, mutta haavoittuu erittäin vakavasti. Tällä kertaa Conquest oikeasti kuolee.
Thragg - viltrumilaisten imperiumin johtaja. Johtaa viltrumilaisia tavoitteessa valloittaa koko maailma. Mark ja Thragg ovat taistelleen useita kertoja, jolloin Mark on yleensä jäänyt häviölle. Thragg on Markin ja muiden päävihollinen.
Iztok Čop

Iztok Čop
Iztok Čop (s. 17. kesäkuuta 1972 Kranj, Jugoslavia) on slovenialainen soutaja. Hän on olympiavoittaja ja nelinkertainen olympiamitalisti sekä nelinkertainen maailmanmestari.
Čop, joka asuu Radovljicassa, aloitti soudun harrastamisen 13-vuotiaana Slovenian johtavassa soutuseurassa Bledissä. Sittemmin hän on saavuttanut soudussa lukuisia arvokisamitaleita yksikössä, kaksikossa, pariairokaksikossa ja pariaironelosessa.
Arvokisasaavutukset

Olympialaiset
1992 Barcelona  – pronssia kaksikossa Denis Zvegeljin kanssa
1996 Atlanta  – 4. sija yksikössä
2000 Sydney  – kultaa pariairokaksikossa Luka Spikin kanssa
2004 Ateena - hopeaa pariairokaksikossa Luka Spikin kanssa
2008 Peking - 6. sija pariairokaksikossa Luka Spikin kanssa
2012 Lontoo - pronssia pariairokaksikossa Luka Spikin kanssa
MM-kisat:
1990: Lake Barrington (AUS) – 7. sija (nelonen)
1991: Wien (AUT) – hopeaa (kaksikko)
1993: Roudnice (CZE) – pronssia (kaksikko)
1994: Indianapolis (USA) – pronssia (yksikkö)
1995: Tampere (FIN) – kultaa (yksikkö)
1997: Aiguebelette (FRA) – 4. sija (yksikkö)
1998: Köln (GER) – 4. sija (yksikkö)
1999: St. Catharines (CAN) – kultaa (pariairokaksikko)
2001: Luzern (SUI) -  hopeaa (yksikkö)
2002: Sevilla (ESP) –  hopeaa (yksikkö)
2003: Milano (ITA) –  pronssia (yksikkö)
2005: Gifu (JPN) – kultaa (pariairokaksikko), hopeaa (pariaironelonen)
2006: Eton (GBR) – hopeaa (pariairokaksikko)
2007: München (GER) – kultaa (pariairokaksikko)
2009: Poznań (POL) – 7. sija (pariaironelonen)
2011: Bled (SLO) – 5. sija (pariairokaksikko)
Juniorien MM-kisat:
1989: Szeged (HUN) – kultaa (kaksikko)
1990: Aiguebelette (FRA) – kultaa (kaksikko)
Aiheesta muualla

http://www.iztokcop.com/ (Arkistoitu – Internet Archive)
Itävallan arkeologinen instituutti Ateenassa

| Itävallan arkeologinen instituutti Ateenassa> Österreichisches Archäologisches Institut Athen |
| --- | --- |
 Instituutin rakennus.
Sijainti:  Leóforos Alexándras 26, Ateena, Kreikka
Koordinaatit:  37°59′27″N, 23°44′06″E
Tyyppi:  arkeologinen instituutti
Perustettu:  1898
Verkkosivut
Itävallan arkeologinen instituutti Ateenassa (saks. Österreichisches Archäologisches Institut Athen, ÖAI Athens, kreik. Αυστριακό Αρχαιολογικό Ινστιτούτο Αθηνών, Avstriakó Archaiologikó Institoúto Athinón) on itävaltalainen arkeologinen instituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista, joilla on lupa suorittaa maassa arkeologisia kaivauksia.
Historia

Instituutti on perustettu vuonna 1898. Sen ensimmäinen ja koko historian merkittävin kaivauskohde on Efesos nykyisen Turkin alueella. Kaivaukset siellä alkoivat jo vuonna 1895.
Instituutti menetti itsenäisyytensä vuonna 1939 ja liitettiin Saksan arkeologiseen instituuttiin sen jälkeen, kun Itävalta oli liitetty Natsi-Saksaan. Vanha asema palautettiin vuonna 1954. Instituutti on ollut Itävallan tiedeakatemian tutkimusinstituutti vuodesta 2016.
Tutkimusprojekteja ja kaivauksia

Aigeira, Akhaia
Aigina
Efesos
Elis
Gkremouliás, doorilaisen temppelin arkeologinen kohde, Akhaia
Lusoi, Akhaia
Aiheesta muualla

Österreichisches Archäologisches Institut Athen (saksaksi)
Aigeira, instituutin kaivauskohde vuodesta 1916 lähtien.
Irving G. Thalbergin muistopalkinto

Irving G. Thalbergin muistopalkinto on Oscar-gaaloissa ajoittain jaettava palkinto, joka annetaan ”luoville tuottajille, joiden työt johdonmukaisesti kuvastavat korkeaa laatua elokuvatuotannossa”. Palkinto on nimetty vuosina 1924–1936 Metro-Goldwyn-Mayer-yhtiön ensimmäisenä tuotantopäällikkönä toimineen Irving Thalbergin mukaan ja sitä on jaettu vuodesta 1937 lähtien.
Voittajat

| Vuosi | Voittaja |
| --- | --- |
1937: Darryl F. Zanuck
1938: Hal B. Wallis
1939: David O. Selznick
1941: Walt Disney
1942: Sidney Franklin
1943: Hal B. Wallis
1944: Darryl F. Zanuck
1946: Samuel Goldwyn
1948: Jerry Wald
1950: Darryl F. Zanuck
1951: Arthur Freed
1952: Cecil B. DeMille
1953: George Stevens
1956: Buddy Adler
1958: Jack L. Warner
1961: Stanley Kramer
1963: Sam Spiegel
1965: William Wyler
1966: Robert Wise
1967: Alfred Hitchcock
1970: Ingmar Bergman
1973: Lawrence Weingarten
1975: Mervyn LeRoy
1976: Pandro S. Berman
1977: Walter Mirisch
1979: Ray Stark
1981: Albert R. Broccoli
1986: Steven Spielberg
1987: Billy Wilder
1990: Richard D. Zanuck ja David Brown
1991: George Lucas
1994: Clint Eastwood
1996: Saul Zaentz
1998: Norman Jewison
1999: Warren Beatty
2000: Dino De Laurentiis
2009: John Calley
2010: Francis Ford Coppola
J. Karjalainen Electric Sauna (albumi)

| J>  Karjalainen Electric Sauna J. Karjalainen Electric Sauna |
| --- | --- | --- |

Studioalbumin tiedot
 Äänitetty : 1995–1996
 Julkaistu: 1. huhtikuuta 1996
 Formaatti: CD, C-kasetti
 Tuottaja(t): J. Karjalainen, Mitja Tuurala ja Tommi Viksten
 Tyylilaji: poprock, blues rock, folk rock
 Kesto: 53.43
 Levy-yhtiö: Poko Rekords
Listasijoitukset
  1.
J. Karjalainen Electric Saunan muut julkaisut
|   | J. Karjalainen Electric Sauna 1996 | Laura Häkkisen silmät 1998 |
J. Karjalaisen muut julkaisut
| Villejä lupiineja 1994 | J. Karjalainen Electric Sauna 1996 | Laura Häkkisen silmät 1998 |
J. Karjalainen Electric Sauna on J. Karjalaisen kokoonpanolla J. Karjalainen Electric Sauna levyttämä ja julkaisema studioalbumi. Se on Karjalaisen uran kahdestoista ja J. Karjalainen Electric Sauna -kokoonpanon ensimmäinen studioalbumi. J. Karjalainen Electric Sauna julkaistiin 1. huhtikuuta 1996 ja sen tuottivat J. Karjalainen, Mitja Tuurala ja Tommi Viksten. Albumi äänitettiin Finnvox -äänitysstudiolla Helsingin Pitäjänmäellä sekä Keltaisessa talossa Kosken asemalla ja miksattiin sekä masteroitiin Finnvoxissa.
J. Karjalainen Electric Sauna on yksi Karjalaisen uran kaupallisesti menestyneimpiä albumeita. Sitä on myyty Suomessa yli 78 000 kappaletta, ja se on hänen uransa kolmanneksi myydyin albumi. Se ylitti sekä kulta- että platinalevyn myyntimäärän vuonna 1996. J. Karjalainen Electric Sauna nousi Suomen virallisella listalla ykköseksi viikolla 14/1996, ja se piti kärkisijaa hallussaan yhteensä yhdeksän viikon ajan. Albumi palkittiin Emma-gaalassa vuoden 1996 parhaana albumina. Lisäksi J. Karjalainen palkittiin vuoden miessolistina, kappale ”Missä se Väinö on?” vuoden biisinä ja Tommi Viksten vuoden tuottajana.
Levy-yhtiö Poko Rekords julkaisi albumin vuonna 1996 CD-levynä ja C-kasettina. Warner Music Finland julkaisi albumin uudelleen CD-levynä vuonna 2013.
Kappaleet

Kaikki kappaleet säveltänyt ja sanoittanut J. Karjalainen sekä sovittanut J. Karjalainen Electric Sauna.
Humanoidien järvi – 5.30
Hullun laulu – 4.36
Keihäänkärki – 4.21
Tyttöni mun – 4.52
Do the Kaivinkone – 4.45
Alla kiireisten tähtien – 3.00
Mä olen sinun – 5.08
Mä voin – 4.57
Rockin' Kyöstin rokkibändi – 3.24
Pieni yllätys – 4.49
Jitterbug – 4.10
Hallapojat – 4.11
Missä se Väinö on? – 4.13  (Mandingonkieliset sanat M. L. Cissokho)
Kokoonpano

J. Karjalainen – laulu, kitara, huuliharppu, koneet
Mouhamadou L. Malang Cissokho – lyömäsoittimet, kora, laulu
Pekka Gröhn – kosketinsoittimet
Keimo Hirvonen – rummut
Mitja Tuurala – basso, kitara
Tommi Viksten – kitara, laulu
Iso Innonjärvi

| Iso Innonjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°23′56″N, 24°09′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Puoleisenlampeen 
Järvinumero:  35.487.1.003
Mittaustietoja
Pinnankorkeus:  166,9 m  
Rantaviiva:  0,782 km  
Pinta-ala:  4,1 ha  
Saaria:  ei saaria 
 fiIso Innonjärvi 
Iso Innonjärvi  on Keski-Suomessa Keuruulla Pyörkkilänperän kylän lähellä sijaitseva järvi.
Maantietoa

Järven pinta-ala on 4,1 hehtaaria, se on 300 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 800 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Järven vedenpinnan korkeus on 166,9 metriä mpy.
Hulk vs.

| Hulk vs> .Hulk Vs |
| --- | --- |

Ohjaaja:  Frank Paur (Hulk Vs Wolverine) Sam Liu (Hulk Vs Thor)
Käsikirjoittaja:  Craig Kyle Christopher Yost Frank Paur (Hulk Vs Thor)
Tuottaja:  Kevin Feige Eric S. Rollman Craig Kyle Stan Lee Frank Paur
Säveltäjä:  Guy Michelmore
Leikkaaja:  George P. Rizkallah
Pääosat:  Fred Tatasciore Bryce Johnson Steve Blum Matt Wolf
Valmistustiedot
Valmistusmaa:   Yhdysvallat
Tuotantoyhtiö:  MLG Productions
Levittäjä:  Lions Gate Entertainment
Ensi-ilta:  27. tammikuuta 2009
Kesto:  82 min
Alkuperäiskieli:  Englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Hulk vs. (Hulk Vs) on vuonna 2009 suoraan DVD:lle julkaistu animaatioelokuva, jossa Hulk kohtaa ensimmäisessä tarinassa Wolverinen ja toisessa Thorin. Elokuvan ohjasivat Frank Paur ja Sam Liu. Sen käsikirjoittivat Greg Johnson, Christopher Yost ja Frank Paur. Pääosassa toimivat Bryce Johnson, Fred Tatasciore, Steven Blum ja Matthew Wolf.
Segmentit

Elokuva koostuu kahdesta erillisestä tarinasta, jotka kestävät yhteensä noin 82 minuuttia.
Segmentit > Hulk Vs Wolverine

Ensimmäinen osa kestää noin 37 minuuttia ja perustuu löyhästi The Incredible Hulk -sarjakuvan ensimmäisen osan 181 numeroonselvennä, jossa esitellään Wolverine. Jeff Matsuda toimi taiteellisena ohjaajana Craig Kylen ja Christopher Yostin yhteiskäsikirjoittamassa tarinassa. Kyle mukaan tarina on osittain myös jatko-osa Wolverine and the X-Menin seitsemännelle jaksolle, jossa heidän uusintataistelunsa on kuitenkin vähemmän väkivaltainen. Hulk taistelee elokuvassa Wolverinen lisäksi muita Ase-X:n jäseniä Lady Kuolemaniskua, Sapelihammasta, Punaomegaa ja Deadpoolia vastaan.
Segmentit > Hulk Vs Wolverine > Juoni

Elokuvassa Department H lähettää Wolverinen Hulkin perään erään kanadalaisen kylän tuhoamisen jälkeen. Wolverinen löytäessä pitkän etsinnän päätteeksi Hulkin heidän taistelunsa keskeytyy Ase-X:n siepatessa molemmat päämajaansa. Professori Thorton yrittää luoda Hulkista uutta voittamatonta asettaan Wolverinen avulla, mutta Lady Deathstriken mielestä Wolverine pitäisi tappaa. Tämän seurauksena hän pettää professorin ja tappaa hänet.
Segmentit > Hulk Vs Wolverine > Äänirooleissa

| 0 | 1 | 2 |
| --- | --- | --- |
|  Fred Tatasciore  | … |  Hulk   |
|  Steve Blum  | … |  Wolverine   |
|  Bryce Johnson  | … |  Bruce Banner   |
|  Janyse Jaud  | … |  Lady Kuolemanisku   |
|  Mark Acheson  | … |  Sapelihammas   |
|  Colin Murdock  | … |  Punaomega   |
|  Nolan North  | … |  Deadpool   |
|  Tom Kane  | … |  professori Thorton   |
|  Brian Drummond  | … |  sivuäänet   |
Segmentit > Hulk Vs Thor

Toinen tarina kestää noin 45 minuuttia. Siinä Loki teleporttaa Hulkin Asgardiin Odinin ollessa unitilassaan. Päästyään Asgardiin Hulk taistelee Thorin lisäksi kaikkia asgardilaisia vastaan.
Segmentit > Hulk Vs Thor > Juoni

Odin on suojellut Asgardin valtakuntaa jo useiden vuosien ajan, mutta joka talvi hänen täytyy levätä viikko, jonka aikana Asgardia uhkaavat useat vaarat. Nämä vaarat eivät kuitenkaan ole kyenneet tekemään vallankaappausta tai mitään suuria tuhoja Thorin estäessä ne joukkoineen.
Erityisesti Thorille katkera Loki päättää siepata Bruce Bannerin ja houkutella hänen sisällään olevan pedon Hulkin esille. Lumoajattaren avulla he saavat Hulkin Lokin telepaattiseen valtaan, joka aloittaa tuhoisan hyökkäyksen kohti Asgardia ja erityisesti Thoria kohtaan.
Segmentit > Hulk Vs Thor > Äänirooleissa

| 0 | 1 | 2 |
| --- | --- | --- |
|  Fred Tatasciore  | … |  Hulk   |
|  Matt Wolf  | … |  Thor   |
|  Graham McTavish  | … |  Loki   |
|  Grey DeLisle  | … |  Sif   |
|  Kari Wahlgren  | … |  Amora / Lumoajatar   |
|  Bryce Johnson  | … |  Bruce Banner   |
|  Janyse Jaud  | … |  Hela   |
|  Jay Brazeau  | … |  Volstagg   |
|  Jonathan Holmes  | … |  Fandral   |
|  Paul Dobson  | … |  Hogun   |
|  Michael Adamthwhite  | … |  Balder   |
|  French Tickner  | … |  Odin   |
|  Nicole Oliver  | … |  Betty Ross, sivuäänet   |
|  Qayam Devji  | … |  Bruce Junior   |
|  Scott McNeil  | … |  sivuäänet   |
Segmentit > Suomalainen julkaisu

Hulk Vs. on julkaistu myös Suomessa suomenkielisen dubbauksen kera. Jostain syystä DVD:n kansi ja nimi oli muokattu antamaan kuva, että DVD olisi omistettu yksinomaan Wolverinelle. Lisäksi takakannessa annetaan virheellisesti ymmärtää, että DVD:llä olisi tekstitys mukana. Kyseistä ominaisuutta ei ole, vaikka DVD:ssä onkin mahdollisuus katsoa molemmat elokuvat myös alkuperäisillä äänillä.
Segmentit > Suomalainen julkaisu > Suomalaiset äänet

| 0 | 1 | 2 |
| --- | --- | --- |
|  Juha Paananen  | … |  Hulk, Thor   |
|  Arto Nieminen  | … |  Bruce Banner, Punaomega, professori Thorton, Fandral   |
|  Markus Bäckman  | … |  Loki, Odin   |
|  Minna Tasanto  | … |  Sif, Betty   |
|  Kristina Vahvaselkä  | … |  Amora / Lumoajatar, Lady Kuolemanisku, Hela   |
|  Aku Laitinen  | … |  Wolverine   |
|  Joonas Suominen  | … |  Deadpool, Hogun   |
|  Joonathan Kettunen  | … |  Volstagg   |
|  Bruno Lähteenmäki  | … |  Sapelihammas, Balder   |
Jacksonin piirikunta (Oregon)

Jacksonin piirikunta (engl. Jackson County) on Yhdysvaltojen Oregonin osavaltiossa sijaitseva piirikunta. Sen väkiluku oli 220 944 vuonna 2019. Piirikunnan hallintokeskus on Medfordin kaupunki. Piirikunta on perustettu 12. tammikuuta 1852.
Aiheesta muualla

Kuvia tai muita tiedostoja aiheesta Jacksonin piirikunta (Oregon) Wikimedia Commonsissa
Invincible (Carola Häggkvistin kappale)

| Invincible |
| --- | --- |

Kappaleen tiedot
Esittäjä(t):  Carola Häggkvist
Sanoittaja(t):  Thomas G:son, Carola
Euroviisutiedot
Vuosi:  2006
Maa:  Ruotsi
Kieli:  englanti
Sijoitus:  5.
Pisteet:  170
Sijoitus semifinaalissa:  4.
Pisteet semifinaalissa:  214
Sanat:  sanoitus
Invincible on Carolan kappale, joka edusti Ruotsia vuoden 2006 Euroviisuissa. Se sai kilpailun semifinaalissa 214 pistettä, sijoittui neljänneksi ja pääsi finaaliin. Finaalissa se sai 170 pistettä ja sijoittui viidenneksi.
Kappaleesta on tehty myös ruotsinkielinen version, jonka nimi on Evighet.
Isyysraha

Isyysraha oli Suomessa isyysvapaan ajalta maksettava etuus, jota maksoi  Kela. Suomessa se lakkautettiin elokuussa 2022 perhevapaauudistuksen myötä kun vanhempainvapaat muutettiin sukupuolineuraaleiksi.
Tätä ennen isyysrahaa maksettiin enintään 54 arkipäivää, joista 1–18 arkipäivää voi olla samaan aikaan, kun äidille maksettiin äitiys- tai vanhempainrahaa. Arkipäiviä ovat päivät maananaista lauantaihin pois lukien pyhäpäivät.
Isyysrahan saaminen edellytti, että isä ei isyysvapaan aikana työskentele tai opiskele päätoimisesti. Lisäksi isän piti olla asunut 180 päivää Suomessa juuri ennen lapsen laskettua syntymäaikaa. Saadaksesi isyysrahaa, isän tuli asua lapsen äidin kanssa yhteisessä taloudessa.
Myös adoptioisällä sekä rekisteröidyn parisuhteen osapuolella, joka adoptoi puolisonsa lapsen tai ottolapsen, oli sukupuolestaan riippumatta oikeus isyysrahaan. Naiselle maksettavaa isyysrahaa kutsuttiin isyysrahaa vastaavaksi etuudeksi.
Isyysrahan määrä laskettiin yleensä verotuksessa vahvistetun työtulon mukaan. Se voitiin maksaa myös sitä edeltäneen etuuden kuten opintotuen mukaan. Jos tulot olivat kasvaneet huomattavasti (vähintään 20 %), voitiin päivärahan perusteena käyttää isyysrahaa edeltäneitä 6 kuukauden tuloja, jotka kerrtotaan kahdella vuosituloksi. Isyysraha maksettiin aina vähintään minimimääräisenä.
Isyysrahan pystyi hakemaan verkkopankkitunnuksilla Kelan sivuilta.
Aiheesta muualla

www.kela.fi/asiointi
Työllisyys
Ammatinvalinnanohjaus
Isyysraha
Isyysvapaa
Okunin laki
Työttömyysturva
Äitiysraha
Äitiysvapaa
Kansalaistyö
Aktiivinen työvoimapolitiikka
Työllistäminen
Vanhempainvapaa
Jacksonin piirikunta (Pohjois-Carolina)

Jacksonin piirikunta (engl. Jackson County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 43 109 vuonna 2020. Piirikunnan hallintokeskus on Sylvan kunta. Piirikunta on perustettu 1851.
Aiheesta muualla

Kuvia tai muita tiedostoja aiheesta Jacksonin piirikunta (Pohjois-Carolina) Wikimedia Commonsissa
Izu

Izu voi tarkoittaa:
Izu, Japanin Shizuokan prefektuurin kaupunki
Izun provinssi, Japanin entinen provinssi
Izun niemimaa, niemimaa Japanin Shizuokan prefektuurissa
Izusaaret, saariryhmä Izun niemimaan eteläpuolella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Izu”, voi hakea sivunnimihaulla, laajalla sivunnimihaulla tai tekstihaulla.
Iso Ilmojärvi

| Iso Ilmojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka, Jyväskylä
Koordinaatit:  62°08′03″N, 25°51′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Laskuoja:  oja Pieneen Ilmojärveen 
Järvinumero:  14.233.1.002
Mittaustietoja
Pinnankorkeus:  78,9 m  
Pituus:  900 m  
Leveys:  560 m  
Rantaviiva:  2,616 km  
Pinta-ala:  23,808 ha  
Tilavuus:  0,0006605 km³ 
Keskisyvyys:  2,77 m  
Suurin syvyys:  6,5 m  
Saaria:  ei saaria 
 fiIso Ilmojärvi 
Iso Ilmojärvi  on Keski-Suomessa Toivakassa ja Jyväskylässä Ilmopohjan kylän lähellä sijaitseva järvi.
Maantietoa

Järven pinta-ala on 24 hehtaaria, se on 900 metriä pitkä ja 550 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 660 500 kuutiometriä. Sen keskisyvyys on 2,8 metriä ja suurin syvyys on 6,5 metriä. Sen rantaviivan pituus on 2,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ilmojärvien valuma-alueeseen (14.233) se kuuluu. Järven vedenpinnan korkeus on 78,9 metriä mpy.
Isaac Spencer

| Isaac Spencer |
| --- | --- |

Henkilötiedot
Koko nimi:  Isaac Spencer
Syntynyt: 8. joulukuuta 1977 (ikä 46)
Kansalaisuus:   Yhdysvallat
Koripalloilija
Pituus:  198 cm
Paino:  110 kg
Pelaajaura
Yliopistojoukkueet
1997–2001:   Murray Staten yliopisto
Seurajoukkueet
2001 2001 2002 2002 2002 2002–2003 2003 2003–2004 2004 2008–2009 2009–2010 2010–2011:   Lakeland Blue Ducks  Universidad Complutense  Omniworld Almere  St. Joseph Express  Barangay Ginebra Kings  Aix Maurienne  Brevard Blue Ducks  Taegu Tongyang Orions  CPN Pueblo Nuevo  Torpan Pojat  KTP-Basket  Kouvot
Isaac Spencer (s. 8. joulukuuta 1977) on yhdysvaltalainen koripalloilija, joka edusti kaudella 2010–2011 Korisliigassa pelanneita Kouvoja. Hän edusti Suomen pääsarjassa myös Torpan Poikia sekä KTP-Basketia.
Itävallan ensimmäinen tasavalta

Itävallan ensimmäinen tasavalta (saks. Erste Österreichische Republik), virallisesti Itävallan tasavalta (saks. Republik Österreich), oli Itävallan historiassa sen ensimmäinen demokraattinen valtiomuoto vuosina 1919–1934.
Historia > Tausta

Itävallan ensimmäinen tasavalta syntyi ensimmäisen maailmansodan jälkeen 10. syyskuuta 1919 allekirjoitetun Saint-Germainin rauhansopimuksen jälkeen. Tuolloin Habsburgien dynastia ja Itävalta-Unkarin kaksoismonarkia päättyivät ja kaksoismonarkian jäljelle jääneistä saksankielisistä osista muodostettiin Itävallan tasavalta, vaikka moni itävaltalainen olisi tuolloin halunnut liittyä Saksaan.
Historia > Ensimmäisen tasavallan aika

Tasavallan demokraattinen perustuslaki hyväksyttiin 1. lokakuuta 1920. Ensimmäisestä tasavallasta tuli poliittisesti hyvin epävakaa ja se päättyi austrofasistien valtaantuloon vuonna 1934 ja autoritäärisen Itävallan liittovaltion perustamiseen, joka taas päättyi maan liittämiseen Saksaan vuonna 1938.
Historia > Ensimmäisen tasavallan jälkeen

Itävallan toisen tasavallan ajan lasketaan alkaneen vuonna 1945, jolloin maa jaettiin liittoutuneiden miehitysvyöhykkeiksi. Miehityskausi päättyi vasta vuonna 1955 solmitun Itävallan valtiosopimuksen myötä. Ensimmäisen tasavallan perustuslaki lisäyksineen kuitenkin palautettiin myös toisen tasavallan perustuslaiksi ja on edelleen voimassa.
Aiheesta muualla

Kuvia tai muita tiedostoja aiheesta Itävallan ensimmäinen tasavalta Wikimedia Commonsissa
Itävalta-Unkarin saksankieliset alueet.
Izu (Shizuoka)

| Izu (伊豆市) |
| --- | --- |
 Shuzenji-onsen
 lippu:  symboli
 Izun sijainti Shizuokan prefektuurissa
 Izu
 Koordinaatit: 34°58′36″N, 138°56′49″E 
Valtio:  Japani
Alue:  Chūbu, Tōkai
Prefektuuri:  Shizuokan prefektuuri
Pinta-ala:  
 – Kokonaispinta-ala:  363,97 km²
Väkiluku (05/2020):  29 974
 – Väestötiheys:  82,4 as./km²
Symbolit:  
 – Puu:  Sahatammi
 – Kukka:  Maustekrassi
 – Hyönteinen:  Viherfasaani
 
 http://www.city.izu.shizuoka.jp/ 
Infobox OKVirheellinen NIMI-arvo: 
Izu (jap. 伊豆市, Izu-shi) on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin itäosassa Izun niemimaalla Kanojoen yläjuoksulla. Lännessä kaupungin alue ulottuu Tyynenmeren Suruganlahdelle, etelässä se nousee Amagivuorelle. Izussa on 29 974 asukasta (toukokuussa 2020) ja sen pinta-ala on 363,97 neliökilometriä.
Izun kaupunki perustettiin vuonna 2004 liittämällä yhteen Amagi-Yugashiman, Nakaizun, Shuzenjin ja Toin maaseutukaupungint. Aiemmin alue tunnettiin kultakaivoksistaan: niistä ensimmäinen, Toin kultakaivos, aloitti toimintansa Edo-kauden alkupuolella. Nykyisin tärkeitä elinkeinoja ovat turismi, metsätalous, kalastus ja maanviljely, joka tuottaa riisiä, vihanneksia, hedelmiä ja koristekukkia. Tunnettuja paikallisia tuotteita ovat wasabi ja siitakesienet. Kaupungissa toimii monia kuumia lähteitä, kuten Shuzenji-onsen, Tyynenmeren rannalla sijaitseva Toi-onsen ja useita kylpylöitä Amagin seudulla.
Izun rakennettuun kulttuuriperintöön kuuluvat muun muassa Shuzen-jin buddhalainen temppeli ja tärkeäksi kulttuuriomaisuudeksi valittu Amagin tunneli. Eräitä luonnonnähtävyyksiä ovat Jōrenin vesiputous, Hatchō-iken lampi ja muut luonnonkauniit vuoristoalueet, kuten Darumavuoren seutu. Osa kaupungista kuuluu Fujin–Hakonen–Izun kansallispuistoon. Izua palvelee Izuhakone-rautateiden Sunzu-linja. Toin satamasta on lauttayhteys Suruganlahden toiselle puolelle Shizuokaan.
Kuvia

Shuzen-jin temppeli
Ikadaban wasabipeltoja
Jōrenin vesiputous
Prefektuurintie 127, Fujivuori
Shuzenjin rautatieasema
Aiheesta muualla

Kuvia tai muita tiedostoja aiheesta Izu Wikimedia Commonsissa
Kaupungin internetsivut (japaniksi)